آوروپا قادین‌لار بسکتبال شامپیوناسیندا، تورکیه‌نین دؤردده‌بیر فینال‌داکی رقیبی یونانیستان اولدو.
چئکیانین ائو صاحب‌لیگی ایله تشکیل ائدیلن 2017 آوروپا قادین‌لار بسکتبال شامپیوناسی 2.جی توروندا یونانیستان روسیانی 62-58 مغلوب ائتدی. بئله‌جه یونانیستان دؤردده‌بیر فینالدا تورکیه‌نین رقیبی اولدو.
دیگر اویوندا ایسه لتونیا، سون آوروپا شامپیونو صربیستانی 75-70 مغلوب ائده‌رک آدینی سون 8 تیم آراسینا یازدیردی. ماجاریستاندا تشکیل ائدیلن 2015 آوروپا شامپیوناسیندا قیزیل مدال قازانان صرب‌لر، بو تورنمنتده ایسه دؤردده‌بیر فینا‌لی گؤره‌بیلمه‌دن وداع ائتدی.
اوکراینانی 82-68 مغلوب ائدن اسلوواکی ایله ماجاریستانی 49-48 مغلوب ائدن ایتالیا دؤردده‌بیر فینالا چیخدی.
پراگدا 22 ژوئن جمعه آخشامی گونو اویناناجاق دؤردده‌بیر فینال اویون‌لاری‌نین پروگرامی بئله:
13.30  ایسپانیا-لتونیا
16.00  تورکیه-یونانیستان
19.00  فرانسا-اسلوواکی
21.30  بلژیک-ایتالیا
